Alkuun patja voi tuntua hieman napakalta, mikä johtuu uusien jousien pintajännityksestä. Ensimmäisen kahden-kolmen viikon aikana tehdasjäykkyys alkaa vähenemään ja patja alkaa löytämään muotonsa.Patjan asteittainen muotoutuminen on hyvä asia myös nukkujan kannalta, sillä kehon tottuminen uuteen patjaan ja nukkumisasentoon tapahtuu vähitellen. Mikäli vanha vuode on ollut hyvin erityyppinen kuin uusi, voi totuttelujakso kestää kauemmin.Mikäli kaipaat patjan nopeampaa muotoutumista, voit edesauttaa jousen sisäänajoa painelemalla patjaa läpi käsin petauspatjan alta (esim. hartialinjan kohdalta).